
Αθήνα, 25 Ιουνίου 2020
1.350.000 ευρώ από το Υπουργείο Πολιτισμού και Αθλητισμού για δράσεις Πολιτισμού στις Περιφέρειες

Στο πλαίσιο των μέτρων που έχει ανακοινώσει η Υπουργός Πολιτισμού κ. Λίνα Μενδώνη για την ενίσχυση των καλλιτεχνών από την ελεύθερη αγορά, λόγω των ειδικών συνθηκών που επέβαλε η πανδημία covid-19, το Υπουργείο Πολιτισμού και Αθλητισμού αποφάσισε να κατανείμει 1.350.000 ευρώ από πόρους του Υπουργείου στις Περιφέρειες, προκειμένου να διατεθούν για συναυλιακές εκδηλώσεις εντός του θέρους 2020.  

Μετά από συνεννόηση της Υπουργού με τον Πρόεδρο της Ένωσης Περιφερειών κ. Απόστολο Τζιτζικώστα, το Διοικητικό Συμβούλιο της Ένωσης Περιφερειών, στη  συνεδρίαση της 18ης Ιουνίου, με  ομόφωνη απόφαση του, έκανε ασμένως δεκτή την πρόταση του Υπουργείου Πολιτισμού και Αθλητισμού. 

Η  κατανομή  του ποσού ύψους 1.350.000 θα γίνει ως ακολούθως:

-Περιφέρεια Αττικής 200.000 ευρώ 

-Περιφέρεια Κεντρικής Μακεδονίας 150.000 ευρώ

-Οι λοιπές 10 Περιφέρειες (πλην Ηπείρου) από 100.000 ευρώ

